Cyber-shot-käyttöohjeet
Tulosta
Ensimmäiselle sivulle > Varotoimia/Tietoja kamerasta > Varotoimia > Varotoimia

## Varotoimia

Sisäisen muistin ja muistikortin varmuuskopiointi
Tietoja tietokantatiedostoista
Älä käytä tai säilytä kameraa seuraavissa paikoissa
Kantaminen
Käyttölämpötilat
Kosteuden tiivistyminen
Kameran sisältämät toiminnot
Kuvatietojen yhteensopivuus
Huomautuksia toistettaessa videoita muilla laitteilla
Näyttöä ja objektiivia koskevia huomautuksia

### Sisäisen muistin ja muistikortin varmuuskopiointi

Älä sammuta kameraa, irrota akkua tai poista muistikorttia käytön merkkivalon palaessa. Muussa tapauksessa sisäisen muistin tiedot tai muistikortti voivat vioittua. Muista ottaa varmuuskopio tiedoista kaiken varalta.

### Tietoja tietokantatiedostoista

Kun kameraan asetetaan muistikortti, jossa ei ole tietokantatiedostoa, ja virta kytketään, osa muistikortin kapasiteetista käytetään tietokantatiedoston automaattiseen luomiseen. Voi kestää jonkin aikaa, ennen kuin voit suorittaa seuraavan toiminnon.

### Älä käytä tai säilytä kameraa seuraavissa paikoissa

- Erittäin kuumat, kylmät tai kosteat paikat
  Jos kamera jätetään esim. aurinkoiseen paikkaan pysäköityyn autoon, kameran runko voi vääristyä ja siitä voi aiheutua toimintahäiriöitä.

- Suora auringonvalo ja lämmityslaitteiden ympäristö

Kameran rungon väri voi muuttua tai runko vääristyä, mikä voi aiheuttaa toimintahäiriöitä.

- Paikat, joihin voi kohdistua tärinää

- Voimakkaan magneettikentän lähelle

- Hiekkaiset ja pölyiset paikat
  Varo, ettei kameraan pääse hiekkaa tai pölyä. Tämä voi aiheuttaa toimintahäiriöitä, joita ei aina voi korjata.

### Kantaminen

Älä istu, jos kamera on housujesi tai hameesi takataskussa, sillä kamera voi vikaantua tai mennä rikki.

### Käyttölämpötilat

Kamera on tarkoitettu käytettäväksi 0 °C – 40 °C:n lämpötilassa. Kuvaaminen erittäin kylmissä tai kuumissa olosuhteissa näiden rajojen ulkopuolella ei ole suositeltavaa.

### Kosteuden tiivistyminen

- Jos kamera tuodaan suoraan kylmästä lämpimään paikkaan, kameran sisään ja pinnalle voi tiivistyä kosteutta. Tämä tiivistyminen saattaa aiheuttaa kameran toimintahäiriöitä.

- Jos kameraan tiivistyy kosteutta, sammuta kamera ja odota noin tunti, että kosteus haihtuu. Huomaa, että jos otat kuvia, kun kameran objektiivissa on kosteutta, kuvista ei tule tarkkoja.

### Kameran sisältämät toiminnot

- Tässä oppaassa kuvataan 1080 60i- ja 1080 50i-yhteensopivien laitteiden toiminnot.

Kun haluat tarkistaa, onko kamera 1080 60i- vai 1080 50i -yhteensopiva laite, katso seuraavat merkit kameran pohjasta.
1080 60i -yhteensopiva laite: 60i
1080 50i -yhteensopiva laite: 50i

- Älä katsele tällä kameralla otettuja 3D-kuvia pitkiä aikoja 3D-yhteensopivista näytöistä.

- Kun tällä kameralla kuvattuja 3D-kuvia katsellaan 3D-yhteensopivassa näytössä, seurauksena voi olla vaivoja, kuten silmien rasittumista, uupumusta tai pahoinvointia. Näiden oireiden välttämiseksi on suositeltavaa pitää säännöllisesti taukoja.
  Sinun täytyy kuitenkin määrittää tarvittavien taukojen pituus ja tiheys itse, sillä ne ovat yksilökohtaisia. Jos koet mitä tahansa vaivoja, lopeta 3D-kuvien katselu, kunnes voit paremmin, ja ota tarvittaessa yhteys lääkäriin. Tutustu myös käyttöohjeisiin, jotka toimitettiin liitetyn laitteen tai ohjelmiston mukana tai joita käytetään tämän kameran kanssa.

Huomaa, että lapsen näkökyky on vielä kehitysvaiheessa (erityisesti alle 6-vuotiaat lapset). Neuvottele lastenlääkärin tai silmälääkärin kanssa, ennen kuin annat lapsen katsella 3D-kuvia, ja varmista, että hän noudattaa yllä olevia varoituksia tällaisia kuvia katseltaessa.

### Kuvatietojen yhteensopivuus

- Kamera on DCF (Design rule for Camera File system) -yleisstandardin vaatimusten mukainen. Standardin on määritellyt JEITA (Japan Electronics and Information Technology Industries Association).

- Sony ei takaa, että kamera toistaa muilla laitteilla otettuja tai muokattuja kuvia tai että muut laitteet toistavat tällä kameralla otettuja kuvia.

### Huomautuksia toistettaessa videoita muilla laitteilla

- Tämä kamera käyttää MPEG-4 AVC/H.264 High Profile AVCHD:lle -muotoista tallennusta. Tällä kameralla AVCHD-muodossa tallennettuja videoita ei voi toistaa seuraavissa laitteissa.

- Muut AVCHD-muodon kanssa yhteensopivat laitteet, jotka eivät tue High Profile -ominaisuutta

- Laitteet, jotka eivät ole yhteensopivia AVCHD-muodon kanssa

Tämä kamera käyttää myös MPEG-4 AVC/H.264 Main Profile- muotoa MP4-tallennusta varten. Tästä syystä tällä kameralla MP4-muodossa tallennettuja videoita ei voida toistaa laitteissa, jotka eivät tue MPEG-4 AVC/H.264-muotoa.

- Teräväpiirtoisia (HD) kuvia voidaan toistaa vain AVCHD-muodon toistolaitteissa. DVD-soitin tai DVD-tallennin ei osaa toistaa teräväpiirtoisella (HD) kuvanlaadulla tallennettuja kuvia, koska ne eivät ole yhteensopivia AVCHD-muodon kanssa. Lisäksi jos AVCHD-muodossa teräväpiirtoisella kuvanlaadulla (HD) tallennettu levy asetetaan DVD-soittimeen tai -tallentimeen, levyä ei ehkä voi poistaa.

### Näyttöä ja objektiivia koskevia huomautuksia

- Näyttö on valmistettu erittäin hienoa tarkkuustekniikkaa käyttäen niin, että yli 99,99 % kuvapisteistä on toimivia. Näytössä voi kuitenkin näkyä joitakin hyvin pieniä mustia tai kirkkaita pisteitä (valkoisia, punaisia, sinisiä tai vihreitä). Nämä valmistuksessa syntyneet pisteet ovat normaaleja eivätkä vaikuta kuvaamiseen.

- Jos näyttöön roiskuu vesipisaroita tai muita nesteitä, jotka kastelevat sen, kuivaa näyttö välittömästi pehmeällä liinalla. Nesteiden jättäminen näytön pinnalle voi vahingoittaa laatua ja aiheuttaa toimintahäiriön.

- Näytön tai objektiivin pitkäaikainen altistaminen suoralle auringonvalolle voi aiheuttaa toimintahäiriöitä. Ole varovainen asettaessasi kameraa ikkunan lähelle tai ulkona ollessasi.

- Älä paina näyttöä. Näytön väri voi muuttua tai seurauksena voi olla toimintahäiriö.

- Näytössä olevat kohteet voivat laahautua jäljessä kylmissä olosuhteissa. Tämä ei ole vika.

- Varo, että et kolauta objektiivia mihinkään. Älä myöskään käsittele sitä kovakouraisesti.

Takaisin ylös