Cyber-shot-käyttöohjeet
Tulosta
Ensimmäiselle sivulle > Vianmääritys > Vianmääritys > Akku ja virta

## Akku ja virta

Akkua ei voi työntää kameraan.

- Varmista, että akun suunta on oikea, ja aseta sitä paikalleen, kunnes akun poistovipu lukittuu.

Kameraa ei voi kytkeä päälle.

- Kun akku on asetettu kameraan, voi kestää jonkin aikaa, ennen kuin kameraan tulee virta.

- Varmista, että akku on asetettu oikein.

- Akku on tyhjentynyt. Lataa akku.

- Akun liittimet ovat likaiset. Pyyhi lika varovasti pois pehmeällä liinalla.

- Tarkista, että akun tyyppi on NP-BN tai NP-BN1.

Virta katkeaa yllättäen.

- Kameran ja akun lämpötilan mukaan virta voi katketa automaattisesti kameran suojaamiseksi. Tällöin näyttöön ilmestyy viesti ennen virran katkeamista.

- Jos kameraa ei käytetä tietyn ajan kuluessa virran ollessa kytkettynä ja kun [Virransäästö]-asetuksena on [Normaali] tai [Kestävyys], kamera sammuu automaattisesti estääkseen akun tyhjenemisen. Kytke kamera uudestaan päälle.

- Jos kameraa ei käytetä tietyn ajan kuluessa virran ollessa kytkettynä ja kun [Virransäästö]-asetuksena on [Pois] tai kamera on liitetty verkkolaitteeseen virransyöttöä varten, näyttö sammuu automaattisesti näytön kiinnipalamisen estämiseksi. Käynnistä näyttö koskettamalla ruutua uudelleen.

Varaustilan ilmaisin näyttää väärin.

- Näin voi käydä, kun kameraa käytetään erittäin kuumassa tai kylmässä paikassa.

- Varaustilan ilmaisimen osoittama jäljellä oleva varaus ei vastaa todellista jäljellä olevaa varausta. Tyhjennä akku kokonaan kerran ja lataa se sitten täyteen näytetyn varauksen korjaamiseksi. Jäljellä olevan latauksen ilmaisin ei välttämättä ole oikein kaikissa olosuhteissa.

- Akun kapasiteetti pienenee sitä käytettäessä ja ajan myötä. Jos akun käyttöaika lyhenee huomattavasti, on ehkä aika hankkia tilalle uusi akku.

Kameran virta-/latausmerkkivalo vilkkuu, kun akkua ladataan.

- Tarkista, että akun tyyppi on NP-BN tai NP-BN1.

- Kameran virta-/latausmerkkivalo vilkkuu harvaan, kun käytetään akkua, jota ei ole käytetty pitkään aikaan. Irrota tällöin akku kamerasta ja aseta se uudelleen.

- Jos haluat lisätietoja, katso ”Akku” [Tietoja].

Akkua ei ole ladattu, vaikka virta-/latausmerkkivalo sammuu ja lataus on päättynyt.

- Näin tapahtuu, kun akkua ladataan erittäin kuumassa tai kylmässä paikassa. Lataa akku oikeassa lämpötilassa: 10 °C – 30 °C.

Takaisin ylös